text: সালফিউরিক অ্যাসিড একটি রাসায়নিক যৌগ; যা একটি শক্তিশালী খনিজ এসিড বা অম্ল। কাঠামোগতভাবে এই রাসায়নিক যৌগটির নাম “হাইড্রোজেন সালফেট”। এটির সংকেত H2SO4। সালফিউরিক এসিড পানিতে দ্রবণীয়। সালফিউরিক এসিড পূর্বে ‘অয়েল অফ ভিট্রিয়ল’ নামে অভিহিত ছিল।
  
  প্রস্তুত প্রণালী 
  H2 + SO4  → H2SO4 
  এখানে হাইড্রজেন ও সালফেট এর রাসায়নিক বিক্রিয়ায় সালফিউরিক এসিড তৈরি হয়।
  
  স্পর্শ চেম্বারে 400-500 C তাপমাত্রায় Pt চূর্ণ  বা V2O5 প্রভাবকের উপস্থিতিতে SO2 অক্সিজেন দ্বারা জারিত হয়ে SO3 উৎপন্ন করে
  
   2SO2 + O2 → 2SO3 + 198 KJ
  
  SO3 এর সাথে পানি যোগ করলে H2SO4 উৎপন্ন হয়
  
   SO3 + H2O → H2SO4 (98%)
  
  তবে এ পদ্ধতিতে তৈরি না করে নিচের পদ্ধতিতে তৈরি করা হয়। কারণ উপরোক্ত পদ্ধতিতে ধোয়ার সৃষ্টি হয় যা ল্যাবরেটরির পরিবেশ দূষিত করে
  
   98%H2SO4 + SO3 → H2S2O7
  
  H2S2O7 কে অলিয়াম বা পাইরো সালফিউরিক এসিড বলা হয়। H2S2O7 এর সাথে প্রয়োজনীয় পানি (H2O) যোগ করা হয়।
  
   H2S2O7 + H2O → 2H2SO4
  
  এভাবে প্রয়োজনীয় ঘনমাত্রার H2SO4 তৈরি করা হয়।
  
  ভৌত ধর্মাবলী 
  
   এটি টক স্বাদযুক্ত।
   এটি নীল লিটমাসকে লাল করে।
  
  রাসায়নিক ধর্মাবলী 
  এটি ক্ষারের সাথে বিক্রিয়া করে লবণ ও পানি উৎপন্ন করে।
  এটি ধাতুর সাথে বিক্রিয়া করে লবণ ও হাইড্রোজেন গ্যাস তৈরি করে।
   H2SO4 + CaO = CaSO4 + H2
   Zn + 2HCl = ZnCl2 +H2
  
  ব্যবহার 
  বিশ্বে কৃত্রিমভাবে প্রস্তুতকৃত রাসায়নিক যৌগসমূহের মধ্যে সালফিউরিক অ্যাসিড সবচেয়ে বেশি উৎপাদন করা হয়। ২০১৮ সালে সারা বিশ্বে প্রায় ২৬ কোটি ৬০ লক্ষ টন ওজনের সালফিউরিক অ্যাসিড উৎপাদন করা হয়।
   সালফিউরিক অ্যাসিডের সিংহভাগই রাসায়নিক সার উৎপাদন প্রক্রিয়াতে কাজে লাগানো হয়। সালফিউরিক অ্যাসিড থেকে ফসফরিক অ্যাসিড বানানো হয়, যাকে আবার ফসফেট সার, ক্যালসিয়াম ডাইহাইড্রোজেনফসফেট ও অ্যামোনিয়াম ফসফেট বানাতে ব্যবহার করা হয়। এছাড়া সালফিউরিক অ্যাসিড থেকে অ্যামোনিয়াম সালফেট সারও প্রস্তুত করা হয়।
   এটি ধাতুর আকরিক থেকে ধাতুকে দ্রবণীয় সালফেট লবণ আকারে অপদ্রব্য থেকে পৃথক করে নিষ্কাশন করতে ব্যবহৃত হয়। 
   এটি কাপড় পরিষ্কারক ডিটারজেন্ট প্রস্তুতে ব্যবহৃত হয়।
   এটি কাগজশিল্পে মণ্ড ও কাগজ প্রস্তুত প্রক্রিয়াতে ব্যবহৃত হয়।
   এটি মোটরযানে ব্যবহৃত সীসা-এসিড তড়িৎকোষে ব্যবহৃত হয়।
   এটি অন্যান্য রাসায়নিক দ্রব্য যেমন হাইড্রোফ্লোরিক অ্যাসিড, হাইড্রোক্লোরিক অ্যাসিড, নাইট্রিক অ্যাসিড, সালফেট লবন, রং ও রঞ্জক পদার্থ (যেমন সাদা টাইটেনিয়াম অক্সাইড), বিস্ফোরক পদার্থ, বারুদ, দিয়াশলাই, কীটনাশক ও ঔষধ প্রস্তুতে ব্যবহৃত হয়।
   এটি খনিজ তেল বা পেট্রোলিয়াম পরিশোধন প্রক্রিয়াতে অপদ্রব্য দূর করতে ব্যবহৃত হয়।
   এটি ধাতুর ইলেকট্রোপ্লেটিং বা গ্যালভানাইজেশন প্রক্রিয়ার আগে ধাতব অক্সাইড দূর করতে ব্যবহৃত হয়।
   এটি রবারের ভলকানাইজিং প্রক্রিয়াতে ব্যবহৃত হয়।
   এটি কিছু কিছু রাসায়নিক প্রক্রিয়াতে পানি দূর করতে ব্যবহৃত হয়।
   এটি রেয়ন ও নাইট্রোগ্লিসারিনের শিল্পোৎপাদন প্রক্রিয়াতে বিক্রিয়ক হিসেবে ব্যবহৃত হয়। 
   এটি আলোকচিত্রগ্রহণ ও মুদ্রণে ব্যবহৃত হাইপো তৈরিতে ব্যবহৃত হয়।
  
  তথ্যসূত্র
  
  বিষয়শ্রেণী:অম্ল
title: সালফিউরিক অ্যাসিড